चांदो प्रखंड निर्माण को ले 6 को उपवास
चांदोप्रखंड निर्माण समिति की बैठक चांदो पंचायत भवन में हुई। बैठक में बेरमो विधानसभा क्षेत्र में पड़ने वाले पेटरवार के 10 पंचायतों को मिलाकर नया चांदो प्रखंड निर्माण की मांग को लेकर 6 मार्च को 10 पंचायतों की जनता चांदो स्थित बाजार टांड में एक दिन का सामूहिक उपवास करने का निर्णय लिया गया। यहां वक्ताओं ने कहा कि दो दशकों से यह मांग उठती रही है। राज्य अलग होने के बाद अब तक 53 नए प्रखंडों का निर्माण हो चुका है। इसमें एक प्रखंड ऐसा भी है जो महज तीन पंचायतों और आठ हजार की आबादी पर गढ़वा जिला में डंडा प्रखंड बनाया जा चुका है, लेकिन 10 पंचायतों और 80 हजार की आबादी वाले चांदो को प्रखंड का दर्जा नहीं मिलना सरकार की उदासीनता को दर्शाता है। उन्होंने कहा कि इन 10 पंचायतों से पेटरवार प्रखंड मुख्यालय की अत्यधिक दूरी होने के कारण अपेक्षित विकास नहीं हो सका एवं विकास योजनाओं का सही मॉनिटरिंग भी नहीं हो पाती है। नया प्रखंड निर्माण हो जाने से इन पंचायतों के गांवों का सही विकास हो पाएगा। साथ ही प्रखंड मुख्यालय की दूरी कम हो जाने से जनता का जीवंत संपर्क बन पाएगा। बैठक की अध्यक्षता पंचायत समिति कुलदीप सिंह संचालन जनक प्रसाद भगत ने किया। उन्होंने कहा कि चांदो को प्रखंड का दर्जा दिलाने के लिए हर जनतांत्रिक आंदोलन किया जाएगा। बैठक में काशीनाथ केवट, मुखिया राजेंद्र नायक, बैजनाथ गोरांई, आशीष नायक, राजकुमार आदि थे।
बैठक में उपस्थित प्रखंड निर्माण समिति के सदस्य।
hin_Deva hin_Deva mai_Deva